જોકે રજનીકાંત અને કમલ હાસન બંને જેટલા સુપરસ્ટાર છે એટલાં જ પાકા રાજકારણી પણ નીકળ્યાં છે. બંનેએ પોતાનું રાજકારણ કેવું હશે અને કોની સાથે હશે તેનો બહુ ફોડ પાડ્યો નથી. કમલ હસને સ્પષ્ટતા કરી કે પોતે ન ડાબે, ન જમણે એમ કેન્દ્રમાં છે. પણ તેના કારણે ભાજપ અને કોંગ્રેસ બંને સાથે તે જઈ શકે છે. કોંગ્રેસ મધ્યમમાર્ગી પક્ષ રહ્યો છે અને ભાજપ પણ જમણેરીથી થોડે મધ્યમબિંદુ તરફ જ છે એટલે તેની સાથે પણ બધા જ પ્રકારના પ્રાદેશિક પક્ષો જોડાણ કરી ચૂક્યાં છે.